Demarai Gray

Demarai Remelle Gray (sündinud 28. juunil 1996 Birminghamis) on Inglismaal sündinud Jamaica jalgpallur, kes mängib äärepoolkaitsjana Inglismaa Premier League'i klubis Everton ja Jamaica jalgpallikoondises.

Ta alustas klubikarjääri Birmingham Citys, mille noorteakadeemiaga liitus 2006. aastal. Hooajal 2013–14 tegi ta klubi põhimeeskonnas debüüdi Inglismaa esiliigas.

2016. aasta jaanuaris liitus ta Inglismaa kõrgliigaklubiga Leicester City, kellega sõlmis kolme ja poole aasta pikkuse lepingu. Arvatav üleminekusumma oli 3,7 miljonit naelsterlingit."Leicester agree deal for Birmingham winger". BBC Sport. 2.1.2016. Vaadatud 7.2.2019 Hooajal 2015–16 tuli ta klubiga Inglismaa meistriks. Järgmisel hooajal lõi ta 24. septembril 2016 toimunud mängus Manchester Unitedi vastu oma esimese värava Premier League'is.

2021. aasta jaanuaris sõlmis ta lepingu Saksamaa kõrgliigaklubiga Leverkuseni Bayer"Demarai Gray joins Bayer Leverkusen from Leicester City". Bundesliga. 31.1.2021. Vaadatud 1.2.2021, kuid naasis juba sama aasta juulis Inglismaa kõrgliigasse, liitudes Evertoniga."Demarai Gray: Everton sign winger from Bayer Leverkusen for £1.7m". bbc.com. 22.7.2021. Vaadatud 26.7.2021

Aastatel 2014–2019 mängis Gray Inglismaa noortekoondistes. Tänu Jamaica päritolule kutsuti ta 2023. aastal Jamaica jalgpallikoondise. Koondisedebüüdi tegi ta 2023. aasta CONCACAF Gold Cup'i esimeses alagrupimängus USA vastu ning andis selles mängus Damion Lowe'ile väravasöödu. Teises alagrupimängus lõi Gray kaks väravat Trinidadi ja Tobago vastu. Jamaica jõudis turniiril poolfinaali, kus kaotati hilisemale meistrile Mehhiko. Gray valiti turniiri sümboolsesse koosseisu.

 Saavutused 
Leicester City
Premier League: 2015–16

 Viited 

 Välislingid 

 Profiil Everton F.C. kodulehel

Kategooria:Jamaica jalgpallurid
Kategooria:Inglismaa jalgpallurid
Kategooria:Birmingham City FC jalgpallurid
Kategooria:Leicester City FC mängijad
Kategooria:Leverkuseni Bayeri mängijad
Kategooria:Everton FC mängijad
Kategooria:Premier League'i mängijad
Kategooria:The Championshipi mängijad
Kategooria:Bundesliga mängijad
Kategooria:Sündinud 1996